**Сабақтың  тақырыбы:  С.Сейфуллин  «Далада».**

**Сабақтың  мақсаты:**

Ақынның өмірі мен шығармашылығынан мағлұмат беру, өлеңнің мазмұнын, идеясын ашу, теориялық жағынан талдай білуге үйрету, шығармашылық жұмыстар арқылы оқушылардың танымдық қабілеттерін арттыру.

**Сабақтың   түрі:** дәстүрлі емес
**Сабақтың  әдіс – тәсілі:** өрмекші торы арқылы сұрақ – жауап,  түсіндіру,  постер қорғау
**Пәнаралық  байланыс:** тарих, сурет, музыка
**Көрнекілік құралдары:** С.Сейфуллин  суреті,  электронды  күй  дискісі, интерактивті  тақта.

 **Сабақтың  барысы:
І. Ұйымдастыру  кезеңі.**а) Оқушылармен сәлемдесу,  түгендеу.

ә) Оқушыларды түсті тастармен топтастыру.

б) топ басшысын сайлау, бағалау парақшаларды таратып беру.

**ІІ. Үй тапсырмасын тексеру.**

«Өрмекші торы» арқылы оқушылар бір-біріне өткен тақырып бойынша сұрақ қояды.

 **ІІІ.Жаңа  сабақ:  Қызығушылықты ояту.**

* Балалар, бәйтерек ағашы туралы не білеміз?...

Қазақ бәйтерек ағашын киелі санап, қасиет тұтады. Тамырын тереңге жайған бәйтерек сан тарапқа жол алып, көкпен жарыса өседі, ұзақ жылдар бойы өсіп өнетін ағаш екен.

 Біздің қазақ халқы өз ұлын, батырларын ескеріп, еңбегін бағалап «Бес арыс», «Үш бәйтерек» деп өзі өмір сүрген қоғамына, еңбегіне қарай топтап, бағалап келеді.

* Ендеше, «Үш бәйтерегіміз» кімдер екен? (Сәкен, Бейімбет, Ілияс)
* Сәкен туралы не білеміз? (Әр топ Сәкен туралы білгендерін айтады.)

Мұғалімнің қосымша ақпараты.

**Репрессия**  - бүтіндей жою, басып- жаншу мақсатында жүргізілетін жазалау шаралары Қазақстандағы тұңғыш репрессия 1928 жылдан басталды.

Қарағандыдағы екінші репрессия 1937-38 ж . жүргізілді . Өйткені Карағанды еліміздегі үшінші көмір ошағы аталды. Мұнда көптеген партия, мемлекет және коғам қайраткерлері , белгілі ғалымдар, ақын - жазушылар , артистер жұмыс істеді.Сондықтан да 1937 жылғы Қазақстандағы репрессия ең алдымен Қарағандыдан басталды. Қазақстан өлкелік партия комитетінін сол кездегі 1-хатшысы Ф.И.Голощекиннің үстінен арыз хат жазған болатын. Осы хатқа байланысты  С.Сейфуллин , Т.Рысқұлов т.б. ұсталынады. 1938 жылы «Ұлтшыл буржуа» деген айып тағылып, ату жазасына кесіледі .

-Бүгінгі  сабағымызда  Үш  бәйтерегіміздің  бірі – Сәкен Сейфуллиннің 1922 жылы жарық көрген «Асау тұлпар» кітабының алғашқы бетіне арнау түрінде жазылған «Далада» өлеңімен танысамыз.

* Балалар, дала дегенде ойымызға не келеді? Көз алдымызға елестетейікші.

(самал жел, ат, тау-тас т.б.)

Аудио жазбамен өлеңді тыңдатамын да, оқушылардың өздеріне оқуға уақыт беріледі.

-Балалар Сәкен өлеңі әдеби теориялық тұрғысынан дамыта суреттеуге құрылған.

**Әдебиет теориясы**

**Дамыту.** *Пікіріңді сөйлегенде, алдыңғы сөзіңнен артқы сөзіңнің қуаты асып отырса, дамыту болады. Әншейін сөйлегенде дамыту мысалы мынау:*

*1.Бар! Жүгір! Ұш! «Бар» дегеннен «жүгір» деген күштірек. «Жүгір» дегеннен «ұш» деген күштірек.*

*2. Мен саған он рет, жүз рет, мың рет айттым. «Он рет айттым» дегеннен «жүз рет айттым» деген күштірек, «жүз рет айттым» дегеннен «мың рет айттым» деген күштірек болып тұр.*

**1-тапсырма:** Оқушыларға топтық жұмыстар беріледі.

**1 топ.** Өлеңге сатылай кешенді талдау жасайды.(постер арқылы қорғайды)

**2 топ.** Қара сөздерге талдау жасайды. Өз пікірлерін тарихпен, қазіргі өмірмен байланыстырады. (постер арқылы қорғайды)

**3 топ.** Табиғат көрінісін суреттеп, өлең құрастырады.

(постер арқылы қорғайды)

-Балалар келесі тапсырмаға көшпес бұрын осы тақырыпқа байланысты бір-бірлеріңе қандай проблемалық сұрақтар қояр едіңдер. (топпен ақылдасу)

**Ойтолғаныс кезеңі**

**2-тапсырма:** Видеоролик дала көрінісі, «Сарыарқа» күйі ойналып тұрады.Оқушылар **«Менің тәуелсіз, кең далам»** тақырыбында ой толғау жазады.

Мұғалім сөзі

1991 жылы Тәуелсіздігімізді алдық. Тәуелсіз ел болдық. Тәуелсіздік бізге немен келді? Әрине күреспен келді. Ендеше, азаттықтың ақ таңын, бостандықтың бағасын, еркіндіктің қадір –қасиетін бағалай білейік.

**Рефлексия:** Бүгінгі сабағымызды БҮБ әдісі арқылы қорытындылайық.

Оқушылар стикерларға өз ойларын жазып, жабыстырады.

**Бағалау:** Бағалау парақшасымен бағаланады.

**Үй тапсырмасы:** Өлеңнің ұнаған жерін жаттап келу.

**№18 ЖББОМ**

**Ашық сабақ**

***Сәкен Сейфуллин***

***«Далада»***

 Сыныбы: 6 «А»

 қазақ тілі мен әдебиеті пәні мұғалімі

 Аринова Асем Аргынказина

**Қарағанды, 2015-2016 жыл**